
Valtioneuvoston asetus
ajoneuvojen käytöstä tiellä annetun asetuksen muuttamisesta
Valtioneuvoston päätöksen mukaisesti 
kumotaan ajoneuvojen käytöstä tiellä annetun asetuksen (1257/1992) 21 §:n 2 momentti, sellaisena kuin se on asetuksessa 47/2017
[bookmark: OLE_LINK1]muutetaan asetuksen 2, 13, 17, 19 a, 19 b, 20, 23, 23 a, 24, 26, 27, 32, 33, 36, 45, 51 b ja 52 §, 
sellaisina kuin niistä ovat 2 § asetuksissa 407/2013 ja 570/2017, 13 § asetuksessa 1243/2002, 17 § osaksi asetuksissa 303/1996, 1227/2011 ja 407/2013, 19 a, 27, 32 ja 52 § asetuksessa 407/2013, 19 b § asetuksessa 1243/2002, 20 § asetuksissa 407/2013 ja 123/2017,  23 § asetuksessa 47/2017, 23 a § asetuksessa 1062/2013, 24 § asetuksissa 407/2013,240/2017 ja 206/2018, 26 § asetuksessa 1227/2011, 33 § asetuksessa 487/2009, 36 § osaksi asetuksessa 531/1993, 45 § asetuksessa 1612/2015 sekä 51 b § asetuksessa 570/2017, 
lisätään asetuksella 670/1997 kumotun 22 §:n tilalle uusi 22 §, 32 a §:ään, sellaisena kuin se on asetuksessa 407/2013 uusi 2 momentti sekä asetukseen uusi 32 b §, seuraavasti

2 §
Määritelmät
Ajoneuvojen, ajoneuvoluokkien sekä ajoneuvon mittojen ja massojen määrittelyyn sovelletaan, mitä ajoneuvolaissa ja sen nojalla säädetään. Ajoneuvon mittojen ja massojen määrittelystä säädetään lisäksi Euroopan parlamentin ja neuvoston asetuksen (EY) N:o 661/2009 täytäntöönpanosta moottoriajoneuvojen ja niiden perävaunujen massojen ja mittojen tyyppihyväksyntävaatimusten osalta sekä Euroopan parlamentin ja neuvoston direktiivin 2007/46/EY muuttamisesta annetussa komission asetuksessa (EU) N:o 1230/2012.
Tässä asetuksessa tarkoitetaan:
1) kytkentämassalla kytkennässä sallittua hinattavan ajoneuvon todellista massaa lukuun ottamatta puoliperävaunun, traktoriperävaunun ja keskiakseliperävaunun vetoajoneuvon vetopöytään tai vetokytkimeen kohdistuvaa massaa;
2) jakamattomalla kuormalla kuormaa, jota ei voida tiekuljetuksessa kohtuullisin kustannuksin tai vahingonvaaraa aiheuttamatta jakaa kahteen tai useampaan kuormaan eikä sen massan tai mittojen takia kuljettaa millään ajoneuvolla tai ajoneuvoyhdistelmällä ylittämättä tiellä yleisesti sallittua massa- tai mitta-arvoa; jakamattomalla kuormalla tarkoitetaan myös ulkomaille vietävää tai sieltä tuotavaa tyhjää tai lähtöpaikalla valmiiksi kuormattua, yli 2,80 metriä korkeaa tai yli 12,30 metriä pitkää merikuljetukseen suunniteltua konttia; jos tässä tarkoitetun kontin kuljetus vaatii 4,40 metrin korkeuden ylittämisen tai vastaavasti puoliperävaunuyhdistelmässä 23,00 metrin pituuden tai tiellä yleisesti sallitun massan ylittämisen, kontti katsotaan jakamattomaksi esineeksi vain jakamattoman esineen pakkauksena taikka konttia tyhjänä kuljetettaessa;
3) ministeriöllä liikenne- ja viestintäministeriötä;
4) työvälineellä ajoneuvoon kiinnitettävää vaihdettavissa olevaa konetta, joka on täysin irti maasta tiekuljetuksen aikana tai joka ei voi suhteessa ajoneuvoon kiertyä pystyakselinsa ympäri tiekuljetuksen aikana;
5) mitta- ja massadirektiivillä tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista annettua neuvoston direktiiviä 96/53/EY, sellaisena kuin se on viimeksi muutettuna Euroopan parlamentin ja neuvoston direktiivillä (EU) 2015/719;
6) vaihtoehtoisilla käyttövoimilla mitta- ja massadirektiivin 2 artiklassa tarkoitettuja vaihtoehtoisia polttoaineita;
7) ohjaavalla akselilla akselia, jonka pyöriä voidaan kääntää suoraan tai epäsuorasti suhteessa ajoneuvon pituusakseliin ajoneuvon liikkumissuunnan määräämiseksi;
8) ohjautuvalla akselilla akselia, jonka pyörien ohjauskulma muuttuu vain renkaiden ja tien pinnan välisten voimien vaikutuksesta; ohjautuvana akselina ei kuitenkaan pidetä akselia, jonka ohjauskulmassa tapahtuu pieni muutos akselin kiinnityksen elastisuuden vuoksi.

13 § 
Ohjautuva akseli
Jos autossa tai perävaunussa, jolle ei ole säädetty tai määrätty ohjauslaitetta koskevia teknisiä vaatimuksia, on ohjautuva akseli, joka on varustettu kuljettajan paikalta käytettävällä tai automaattisesti toimivalla ohjauksen suoraan lukitsevalla laitteella, akseli on pidettävä lukittuna ajettaessa yli 40 km/h nopeudella.
Jos ajoneuvon kaikki akselit ovat ohjaavia, ajoneuvon kulkuasennon on tavanomaisessa liikenteessä oltava ajoradan suuntainen

17 §
Liukuesteiden käyttö auton ja siihen kytketyn hinattavan ajoneuvon renkaissa
Auton ja siihen kytketyn hinattavan ajoneuvon renkaat saa varustaa nastoin, lumiketjuin tai vastaavin liukuestein, jotka eivät oleellisesti vahingoita tien pintaa. Nastarenkaita saa käyttää marraskuun 1 päivästä maaliskuun 31 päivään tai toista pääsiäispäivää ensinnä seuraavaan maanantaihin, myöhemmän näistä päivämääristä ollessa määräävä. Muunakin aikana nastarenkaita saa käyttää hälytysajoneuvossa, puolustusvoimien käytössä olevassa maastokäyttöön tarkoitetussa autossa ja perävaunussa, tienpitoon käytettävässä autossa ja perävaunussa sekä hinausautossa. Nastarenkaita saa käyttää muuna aikana myös auton tai hinattavan ajoneuvon kauppaan, korjaukseen tai katsastukseen liittyvissä tilapäisissä siirroissa sekä kaikissa autoissa ja hinattavissa ajoneuvoissa, milloin sää tai keli sitä edellyttää.
Kokonaismassaltaan yli 0,75 tonnin ja enintään 3,5 tonnin perävaunussa (O2-luokka) on käytettävä nastarenkaita, jos vetoautossa on sellaiset.
Käytettäessä nastarenkaita henkilö- tai pakettiautossa (M1- ja N1- luokka) tai kokonaismassaltaan enintään 3,5 tonnin perävaunussa (O1-ja O2-luokka) taikka erikoisautossa on nastarenkaat, paripyörien toisia pyöriä lukuun ottamatta, asennettava ajoneuvon kaikkiin pyöriin. Ajoneuvon eri renkaissa saavat nastamäärät poiketa enintään 25 prosenttia ajoneuvon sen renkaan nastamäärästä, jossa nastoja on eniten.
Milloin autossa tai siihen kytketyssä hinattavassa ajoneuvossa rengasvaurion johdosta joudutaan tilapäisesti käyttämään vararengasta, siihen ei sovelleta tämän pykälän säännöksiä. Ajoneuvoa on tällöin kuitenkin kuljetettava erityistä varovaisuutta noudattaen.
Käytetyssä henkilöautonrenkaassa ja kevyessä kuorma-autonrenkaassa saa nastan ulkonema olla enintään 2,0 mm. Käytetyssä kuorma-autonrenkaassa saa nastan ulkonema olla enintään 2,5 mm. 
Liikenteen turvallisuusvirasto voi myöntää yksittäiselle ajoneuvolle poikkeuksen 1 momentin nastarenkaiden sallittua käyttöaikaa koskevasta säännöksestä.  
Jos ajoneuvoyhdistelmässä, jonka massa on yli 44 tonnia tai pituus yli 18,75 metriä, vetävälle akselille tai vetäville akseleille yhteensä kohdistuva massa on alle 18 prosenttia ajoneuvoyhdistelmän massasta, vetoajoneuvo on 16 §:n 2 momentissa tarkoitettuna aikana varustettava laitteella, jolla voidaan parantaa ajoneuvon liikkeellelähtökykyä liukkaalla tienpinnalla. Tällaisena laitteena ei pidetä yhden vetävän akselin tasauspyörästön toimintaan vaikuttavaa rakennetta
Jos yli 28 metriä pitkässä ajoneuvoyhdistelmässä vetäville akseleille yhteensä kohdistuva massa on alle 25 prosenttia ajoneuvoyhdistelmän massasta, on vetoajoneuvossa oltava 16 §:n 2 momentissa tarkoitettuna aikana ajoneuvoyhdistelmän liikkeellelähtökyvyn parantamiseksi liukkaalla tienpinnalla hiekoittimet tai ketjuheittimet vähintään yhden vetävän akselin vetokyvyn parantamiseksi taikka hitaassa nopeudessa vetäväksi akseliksi kytkettävä akseli. 

19 a § 
Ajoneuvon ja ajoneuvoyhdistelmän massan sekä akselille tai telille kohdistuvan massan enimmäisarvot
Ajoneuvoa tai ajoneuvoyhdistelmää tiellä kuljetettaessa ei akselille tai telille kohdistuva massa eikä ajoneuvon massa saa ylittää ajoneuvoliikennerekisteriin merkittyä arvoa. Ajoneuvoyhdistelmän massa ei saa ylittää vetoajoneuvon ja hinattavan ajoneuvon tai hinattavien ajoneuvojen ajoneuvoliikennerekisteriin merkittyjen massojen summaa eikä yhdistelmälle sallittua massaa, jos se on edellä tarkoitettua summaa alempi.
Ajettaessa liukkaalla tien pinnalla ajoneuvon akselille ja telille kohdistuva massa saa akselinnostolaitetta tai akselinkevennystoimintoa käytettäessä tilapäisesti ylittää suurimman tiellä sallitun akseli- tai telimassan, jos se on välttämätöntä riittävän vetopidon saavuttamiseksi eikä siitä aiheudu vahinkoa tielle.
Ajoneuvon akselille ja telille kohdistuva massa saa akselinnostolaitetta tai akselinkevennystoimintoa käytettäessä tilapäisesti ylittää suurimman tiellä sallitun massan, jos se on välttämätöntä riittävän kääntyvyyden saavuttamiseksi. Ajonopeus saa olla enintään 30 kilometriä tunnissa. Akselille kohdistuva massa ei saa olla suurempi kuin 12 tonnia. Yhdistelmän ei tarvitse täyttää alle 30 kilometriä tunnissa nopeudessa tehtävän akselin noston aikana 32 b §:n vakausvaatimusta.

19 b § 
ETA-valtiossa rekisteröidyn tai käyttöön otetun ajoneuvon käyttö Suomessa
Käytettäessä Euroopan talousalueeseen kuuluvassa valtiossa, jäljempänä ETA-valtio, rekisteröityä tai käyttöön otettua ajoneuvoa Suomessa, sovelletaan tämän luvun säännöksiä.
Jos vuonna 1993 tai myöhemmin käyttöön otetun ajoneuvon tiellä yleisesti sallitut massat ylittävät mitta- ja massadirektiivissä säädetyt suurimmat sallitut arvot: 
1) auton kolmi- tai useampiakselisessa telissä vähintään yhden akselin tulee olla ohjaava; ohjaavan akselin sijasta voidaan käyttää ohjautuvaa akselia, joka on lukittuneena suoraan ajoa vastaavaan asentoon nopeuden ollessa 30 kilometriä tunnissa tai enemmän;
2) hinattavan ajoneuvon telin akseleista vähintään yhden on oltava ohjautuva tai ohjaava, jos telin äärimmäisten akselien välinen etäisyys ylittää kaksiakselisessa telissä 2,4 metriä taikka kolmi- tai useampiakselisessa telissä 2,8 metriä; 
3) varsinaisen perävaunun kaksiakselisen telin takimmainen akseli saa olla ohjautuva vain, jos ajoneuvon on osoitettu täyttävän E-säännössä n:o 79 tarkoitetut tekniset vaatimukset;
4) apuvaunun avulla kytketyssä telirakenteisessa puoliperävaunussa tulee olla vähintään kaksi muuta kuin ohjautuvaa akselia. 
Edellä 2 momentissa tarkoitetun ajoneuvon kolmi- tai useampiakselisen telin muille kuin ohjautuville akseleille kohdistuvien massojen summa on oltava vähintään 1,6 -kertainen ohjautuville akseleille kohdistuvaan massaan verrattuna. Vaatimusta ei sovelleta ajoneuvoon, jonka on osoitettu täyttävän E-säännössä n:o 79 tarkoitetut tekniset vaatimukset. 
Edellä 2 ja 3 momentissa säädettyä ei sovelleta ajoneuvoon, jonka suurin sallittu nopeus on enintään 40 kilometriä tunnissa.
20 §
Akselille ja telille kohdistuvat massat
Autoa tai perävaunua tiellä kuljetettaessa sen akselille kohdistuva massa ei saa ylittää seuraavia arvoja:

	1) muu kuin vetävä akseli 	
	10 t

	2) vetävä akseli
	11,5 t



Autoa tiellä kuljetettaessa sen telille kohdistuva massa ei saa ylittää seuraavia arvoja:

	1) kaksiakselinen teli, jos akseliväli on pienempi kuin 1,0 metriä
	11 t

	2) kaksiakselinen teli, jos akseliväli on vähintään 1,0 metriä, mutta pienempi kuin 1,3 metriä 

	16 t


	3) kaksiakselinen teli, jos akseliväli on vähintään 1,3 metriä mutta pienempi kuin 1,8 metriä
	18 t


	4) kaksiakselinen teli, jos akseliväli on vähintään 1,3 metriä, mutta pienempi kuin 1,8 metriä ja kukin vetävä akseli on varustettu paripyörin eikä yhdellekään akselille kohdistuva massa ylitä 9,5 tonnia 	
	19 t

	5) kaksiakselinen teli, jos akseliväli on vähintään 1,3 metriä mutta pienempi kuin 1,8 metriä ja vetävä akseli on varustettu paripyörin ja ilmajousitettu tai varustettu ilmajousitusta vastaavaksi tunnustetulla jousituksella
	20 t

	6) kaksiakselinen teli, jos akseliväli on vähintään 1,3 metriä mutta pienempi kuin 1,8 metriä ja telin kumpikin akseli on varustettu paripyörin sekä ilmajousitettu tai varustettu ilmajousitusta vastaavaksi tunnustetulla jousituksella taikka jos telin kumpikin akseli on vetävä ja varustettu paripyörin eikä yhdellekään akselille kohdistuva massa ylitä 10,5 tonnia
	24 t




	7) kolmiakselinen teli, jos akselien etäisyys on pienempi kuin 1,3 metriä  
	21 t

	8) kolmiakselinen teli, jos akselien etäisyys on vähintään 1,3 metriä
	24 t

	9) kolmiakselinen teli, jos akselien etäisyys on vähintään 1,3 metriä ja jos vähintään kaksi telin akseleista on varustettu paripyörin 				 

	27 t




Perävaunua tiellä kuljetettaessa sen telille kohdistuva massa ei saa ylittää seuraavia arvoja:

	1) kaksiakselinen teli, jos akseliväli on pienempi kuin 1,0 metriä
	11 t

	2) kaksiakselinen teli, jos akseliväli on vähintään 1,0 metriä mutta pienempi kuin 1,3 metriä
	16 t


	3) kaksiakselinen teli, jos akseliväli on vähintään 1,3 metriä mutta pienempi kuin 1,8 metriä

	18 t


	4) kaksiakselinen teli, jos akseliväli on vähintään 1,8 metriä
	20 t

	5) kolmiakselinen teli, jos peräkkäisten akselien välinen etäisyys on enintään 1,3 metriä
	21 t

	6) kolmiakselinen teli, jos peräkkäisten akselien välinen etäisyys on suurempi kuin 1,3 metriä
	24 t


	7) neli- tai useampiakselinen teli, jos telin äärimmäisten akselien välinen etäisyys on suurempi kuin 2,6 metriä
	24 t

	8) neli- tai useampiakselinen teli, jos peräkkäisten akselien välinen etäisyys on suurempi kuin 1,3 metriä
	27 t

	9) neli- tai useampiakselinen teli, jos peräkkäisten akselien välinen etäisyys on suurempi kuin 1,3 metriä ja telin äärimmäisten askelien välinen etäisyys on suurempi kuin 4,7 metriä
	30 t

	10) viisi- tai useampiakselinen teli, jos peräkkäisten akselien välinen on suurempi kuin 1,3 metriä ja telin äärimmäisten akselien välinen etäisyys on suurempi kuin 6,7 metriä
	36 t




Kolmi- tai useampiaskelisessa telissä oleville peräkkäisille akseleille kohdistuva massa ei saa ylittää 2 tai 3 momentin mukaan vastaavalle akselimäärälle sallittua suurinta massaa. Telissä olevalle akselille kohdistuva massa ei saa ylittää 1 momentissa säädettyä akselille sallittua massaa. 
22 §
Perävaunun massa
Varsinaisen perävaunun massa ei saa ylittää määrää, joka saadaan lisäämällä 20 tonniin 350 kg jokaiselta 0,10 metriltä, jonka perävaunun äärimmäisten akselien välinen etäisyys ylittää 1,80 metriä.

23 §
Auton ja perävaunun yhdistelmän massa
Ajoneuvoyhdistelmän massa ei sitä tiellä kuljetettaessa saa ylittää seuraavia arvoja:

1) auton ja keskiakseliperävaunun yhdistelmä 		50 t 

2) auton ja puoliperävaunun, auton ja varsinaisen perävaunun tai auton ja useamman perävaunun yhdistelmä:

neliakselisena 				36 t

viisiakselisena 				44 t

kuusiakselisena 				53 t

seitsemänakselisena 				60 t

kahdeksanakselisena 				64 t

kahdeksanakselisena, jos vähintään 65 prosenttia perävaunun massasta tai perävaunujen massasta yhteensä kohdistuu akseleille, jotka on varustettu paripyörin 	68 t

yhdeksänakselisena 				69 t

vähintään yhdeksänakselisena, jos vähintään 65 prosenttia perävaunun massasta tai perävaunujen massasta yhteensä kohdistuu akseleille, jotka on varustettu paripyörin 76 t

kymmenenakselisena 				74 t

vähintään yksitoista-akselisena			 76 t

Edellä 1 momentissa akselien lukumäärää laskettaessa kuusi- tai useampiakselisissa yhdistelmissä ei oteta huomioon akselia, jolle tiellä hyväksytty massa on pienempi kuin viisi tonnia.
Vetävän ajoneuvon takimmaiselle telille ja perävaunun etummaiselle telille kohdistuvien massojen summa ei saa ylittää määrää, joka saadaan lisäämällä 20 tonniin 350 kg jokaiselta 0,10 metriltä, jonka telien äärimmäisten akselien välinen etäisyys ylittää 1,80 metriä.
Massaltaan yli 44 tonnin ajoneuvoyhdistelmän massa ei saa ylittää määrää, joka saadaan lisäämällä 20 tonniin 320 kilogrammaa jokaiselta 0,10 metriltä, jonka ajoneuvon tai ajoneuvoyhdistelmän äärimmäisten akselien väli ylittää 1,80 metriä. Mitä tässä momentissa edellä säädetään, sovelletaan myös 1 momentin b kohdassa tarkoitetun yhdistelmän osana olevaan auton ja puoliperävaunun ajoneuvoyhdistelmään, jos sen massa on suurempi kuin 44 tonnia. 
Ajoneuvoyhdistelmässä, jonka massa on suurempi kuin 40 tonnia, auton takimmaisen ja massaltaan yli 10 tonnin perävaunun etummaisen akselin välin tulee olla vähintään 3,00 metriä.
Auton ja yhden tai useamman perävaunun yhdistelmän vetäville akseleille tulee kohdistua vähintään 15 prosenttia ajoneuvoyhdistelmän massasta ja vetoauton ohjaaville akseleille vähintään 9 prosenttia ajoneuvoyhdistelmän massasta. Jos ajoneuvoyhdistelmän massa on yli 68 tonnia, ajoneuvoyhdistelmän massasta vähintään 20 prosenttia tulee kohdistua vetäville akseleille.
Massaltaan yli 44 tonnin ajoneuvoyhdistelmässä käytettävän auton moottorin tehon on oltava vähintään 5 kilowattia jokaista yhdistelmämassan tonnia kohden. 
Yhdistelmän massa saa olla 1 momentissa säädettyä suurinta sallittua arvoa suurempi edellä 21 §:n 6 momentissa säädetyin edellytyksin, jos yhdistelmän osana on mainitussa momentissa tarkoitettu vaihtoehtoisia käyttövoimia käyttävä auto. 

23 a § 
Ajoneuvoyhdistelmän massaa koskevat poikkeukset vaarallisten aineiden kuljetuksessa
Jos kuljetukseen sovelletaan vaarallisten aineiden kuljetuksesta annettua lakia (719/1994), on ajoneuvoyhdistelmän suurin sallittu massa 23 §:n 1 momentin b kohdasta poiketen
1) vähintään seitsemän akselisena 60 tonnia;
2) 64 tonnia, jos kysymyksessä on vähintään kolmeakselisen vetoauton ja vähintään viisiakselisen puoliperävaunun yhdistelmä;
3) 68 tonnia, 
a) jos ajoneuvoyhdistelmässä on vähintään kahdeksan akselia ja ajoneuvoyhdistelmän vetoautossa on vähintään neljä akselia; tai 
b) jos ajoneuvoyhdistelmän vetoautossa on vähintään kolme akselia ja kyseessä on vähintään kahdeksanakselinen auton ja kahden puoliperävaunun muodostama ajoneuvoyhdistelmä.
Enintään kahdeksanakselisessa ajoneuvoyhdistelmässä, jonka massa on yli 64 tonnia, vähintään 65 prosenttia perävaunun massasta tai perävaunujen massasta yhteensä tulee kohdistua akseleille, jotka on varustettu paripyörin. Vaatimus ei kuitenkaan koske vaarallisten aineiden säiliökuljetusta, jos kuljetettavan vaarallisen aineen määrä ylittää 5 tonnia.
Edellä 1 ja 2 momentissa säädettyä ei sovelleta pakatun tavaran kuljetukseen, jos kuljetettavan vaarallisen aineen määrä ei ylitä 1 momentissa mainitun lain nojalla säädettyjä tai määrättyjä raja-arvoja, jotka koskevat kuljetusyksikössä kuljetettavaan määrään liittyviä vapautuksia.

24 §
Auton, perävaunun ja niiden yhdistelmän pituus
Auton pituus ei saa ylittää seuraavia arvoja:

	1) linja-auto (M2- ja M3-luokka)
	13,50 m

	vähintään kolmiakselisena kuitenkin
	15,00 m

	nivelrakenteisena kuitenkin
	18,75 m

	nivelrakenteisena useammalla kuin yhdellä nivelellä varustettuna kuitenkin
	25,25 m

	2) muu auto
	13,00 m



Perävaunun pituus ei saa ylittää seuraavia arvoja:
	1) puoliperävaunun vetotapin pystyakselista perävaunun takimmaiseen osaan

	18,00 m

	2) Yli 22,00 metrin pituisessa ajoneuvoyhdistelmässä käytetty varsinainen perävaunu etuakseliston kääntöpisteestä perävaunun takimmaiseen osaan
	16,00 m

	1 ja 2 kohdassa tarkoitetun perävaunun vetotapin pystyakselista tai etuakseliston kääntöpisteestä vaakatasossa mihin tahansa kyseisen pisteen etupuolella olevaan kohtaan vetoaisaa mukaan lukematta
	2,04 m

	3) muu kuin 1 tai 2 kohdassa tarkoitettu perävaunu vetoaisaa mukaan lukematta
	12,50 m


Ajoneuvoyhdistelmän pituus ei saa ylittää seuraavia arvoja:

	1) henkilö- tai linja-auton (M luokka) ja muun kuin puoliperävaunun yhdistelmä sekä pakettiauton (N1-luokka) ja muun kuin puoliperävaunun yhdistelmä 
	18,75m

	2) henkilöauton (M1-luokka) taikka pakettiauton (N1-luokka) tai N2- luokan kuorma-auton ja puoliperävaunun yhdistelmä sekä muu kuin 1, 3, 4 tai 5 kohdassa tarkoitettu ajoneuvoyhdistelmä 
	16,50 m

	3) N3 –luokan kuorma-auton ja puoliperävaunun yhdistelmä
	23,00 m

	4) muun kuin a kohdassa tarkoitetun auton ja keskiakseliperävaunun yhdistelmä 
	20,75 m

	5) muu kuin 2, 3 tai 4 kohdassa tarkoitettu kuorma-auton (N2- ja N3- luokka) ja yhden tai useamman perävaunun yhdistelmä 
	34,50 m

	josta mitasta vetoauton ohjaamon takana olevien kuormatilojen sisäpituuksien summa 
	29,24 m 



Jos linja-autoon on kiinnitetty irrotettava varuste, kuten suksilaatikko, linja-auton ja siihen kiinnitetyn varusteen pituus ei saa ylittää tässä pykälässä säädettyjä mittoja.
Ajoneuvot tai ajoneuvoyhdistelmät, jotka on varustettu mitta- ja massadirektiivin 8 b artiklassa tarkoitetuilla aerodynaamisilla laitteilla, saavat direktiivissä säädetyin edellytyksin ylittää tässä pykälässä säädetyt mitat, kuormatilan sisäpituuksia lukuun ottamatta. Mittojen ylitys on sallittua vain, jos se on välttämätöntä, jotta tällaiset laitteet voidaan liittää ajoneuvojen tai ajoneuvoyhdistelmien takaosaan, eikä se saa johtaa kuormatilan koon kasvamiseen. 
Ajoneuvot tai ajoneuvoyhdistelmät, jotka on varustettu mitta- ja massadirektiivin 9 a artiklassa tarkoitetuilla ohjaamoilla, saavat direktiivissä säädetyin edellytyksin ylittää tässä pykälässä säädetyt mitat, kuormatilan sisäpituuksia lukuun ottamatta. Mittojen ylitys ei saa johtaa kuormatilan koon kasvamiseen. 
Perävaunu tai ajoneuvoyhdistelmä, jossa kuljetetaan 45 jalan mittaista konttia tai pituudeltaan 45 jalan mittaista vaihtokoria osana mitta- ja massadirektiivin 2 artiklassa tarkoitettua intermodaalikuljetusta, saa ylittää tässä pykälässä säädetyt mitat 15 senttimetrillä.
Tavarankuljetukseen käytettävään ajoneuvoon saa kiinnittää kuormatilan taakse kyseisen ajoneuvon lastauksessa tai kuormauksessa käytettävän ajoneuvon tai työvälineen huolimatta siitä, että tästä aiheutuu ajoneuvolle tai ajoneuvoyhdistelmälle säädetyn suurimman sallitun pituuden ylitys, jos:
1) tavarankuljetukseen käytettävissä oleva tila ei kasva;
2) muuta yleisesti sallittua mittaa kuin pituus ei ylitetä;
3) tavarankuljetukseen käytettävän ajoneuvon leveyttä ei ylitetä;
4) ajoneuvo, johon on kiinnitetty tässä tarkoitettu ajoneuvo tai työväline täyttää sille säädetyt tai määrätyt taka-alleajosuojausta koskevat vaatimukset;
5) valojen ja takarekisterikilven näkyvyyttä ja näkyvyyskulmia koskevat vaatimukset täyttyvät joko ajoneuvon omilla valaisimilla ja rekisterikilvellä tai tätä tarkoitusta varten asennetuilla lisävalaisimilla ja -rekisterikilvellä; ja
6) ajoneuvon taakse kiinnitetystä ajoneuvosta tai työvälineestä ei aiheudu vaaraa.

26 § 
Ajoneuvoyhdistelmän kääntyminen
Auton ja puoliperävaunun enintään 16,50 metrin pituisen yhdistelmän, auton ja varsinaisen tai keskiakseliperävaunun enintään 18,75 metrin pituisen yhdistelmän sekä edellä 24 §:n 5-7 momentissa tarkoitetun ajoneuvon tai yhdistelmän on kyettävä liikkumaan kumpaankin suuntaan sellaisen koko ympyrän 360 asteen alueella, jonka määrittävät kaksi samankeskistä ympyrää siten, että ajoneuvon uloimman etukulman kulkiessa 12,50 metrin säteisen ympyrän kaarta pitkin sisäsivu kulkee vähintään 5,30 metrin säteistä kaarta pitkin. Puoliperävaunuyhdistelmän katsotaan täyttävän tämän vaatimuksen, jos etäisyys vetotapista kiinteiden teliakseleiden keskiviivaan ei ole suurempi kuin

jossa L on perävaunun leveys. 
Auton ja yhden tai kahden perävaunun muodostaman yli 18,75 metriä pitkän yhdistelmän tulee olla siten kääntyvä, että uloimman etukulman kulkiessa 12,50 metrin säteisen ympyrän kaarta pitkin sisäsivu kulkee vähintään 2,00 metrin säteistä kaarta pitkin. Tällaisessa yhdistelmässä käytettävässä puoliperävaunussa tai varsinaisessa perävaunussa etäisyys vetotapista tai etuakseliston kääntöpisteestä yksiakselisen perävaunun taka-akseliin tai useampiakselisen perävaunun taka-akseliston ohjautumattomien akselien keskiviivaan saa olla enintään 8,15 metriä. Jos perävaunun kaikki taka-akselit ovat ohjaavia tai osa akseleista on ohjautuvia taikka jos toisen puoliperävaunun kytkemistä varten taka-akselit ovat taaksepäin siirrettäviä niiden päälle asennetun vetopöydän takia, edellä mainittu mitta saa olla tässä momentissa säädetyn kääntyvyysehdon puitteissa pitempi. 
Edellä 2 momentissa säädetyn sijasta saa auton ja yhden tai useamman perävaunun yli 18,75 metriä pitkä yhdistelmä tai yli 16,50 metriä pitkä auton ja puoliperävaunun yhdistelmä olla siten kääntyvä, että uloimman etukulman kulkiessa 12,50 metrin säteisen ympyrän kaarta pitkin 120-asteen käännöksen, yhdistelmän sisäsivu kulkee vähintään 4,00 metrin säteistä kaarta pitkin. Mikään perävaunun takakulma ei saa siirtyä yli 0,80 metriä ulkokaarteen suuntaan lähdettäessä tähän käännökseen.  Jos edellä tarkoitettu perävaunun sivusiirtymä on alle 0,80 metriä, saa yhdistelmän sisäsivu kulkea sen erotuksen verran 4,00 metrin säteistä kaarta pienempisäteistä kaarta pitkin, kuin mitä takakulman sivusiirtymä alittaa 0,80 metriä. Yhdistelmän sisäsivun tulee kuitenkin kulkea vähintään 3,7 metrin säteistä kaarta pitkin.  Kuljetuksessa tulee pitää mukana kääntyvyyden täyttymisen osoittamiseksi tarvittavat ajoneuvon ja yhdistelmän tekniset tiedot.
Edellä 1-3 momentissa tarkoitetun yhdistelmän mitoissa 16,50 metriä ja 18,75 metriä ei huomioida 24 §:n 5 ja 6 momentissa tarkoitettuja mittojen ylitystä. 
Jos yhdessä tai useammassa ohjaamattomassa tai ohjautumattomassa teliakselissa on akselinnostolaite, otetaan 1-3 momentin vaatimuksia sovellettaessa huomioon ne akselinnostolaitteiden asennot, jotka parantavat kääntyvyyttä hitaassa nopeudessa.

27 §
Massoja ja mittoja koskevien säännösten soveltaminen muihin ajoneuvoihin
Muiden kuin 20–23, 23 a, 24 ja 25 §:ssä tarkoitettujen ajoneuvojen ja ajoneuvoyhdistelmien massoihin ja päämittoihin sovelletaan 27 a ja 28–30 §:ssä säädetyin poikkeuksin, mitä 19 a, 20–23, 23 a, 24, 25 ja 27 a §:ssä säädetään rakenteeltaan mahdollisimman samankaltaisesta ajoneuvosta. Moottoripyörän, mopon, kolmipyörän, nelipyörän ja kevyen nelipyörän päämitoista säädetään kuitenkin 27 a §:ssä. Traktorin ja perävaunun yhdistelmään ei kuitenkaan sovelleta 24 §:n 3 momentin 1 ja 3-5 kohtaa.
Metalliteloin varustetun ajoneuvon massa saa olla enintään 20 tonnia.

32 §
Autoon kytkettävät hinattavat ajoneuvot
Henkilö- ja pakettiautoon (M1- ja N1-luokka) sekä erikoisautoon saa kytkeä O1- tai O2-luokan keskiakseliperävaunun, O2-luokan puoliperävaunun taikka O2-luokan varsinaisen perävaunun. Henkilö- ja pakettiautoon kytkettävän puoliperävaunun ja varsinaisen perävaunun jarrujärjestelmän on oltava kyseiseen kytkentään soveltuva sekä täytettävä perävaunun ensimmäisen käyttöönoton ajankohtana tai myöhemmin voimassa olleet tekniset vaatimukset. Henkilö- ja pakettiautoon kytkettävän puoliperävaunun ja varsinaisen perävaunun, joka on otettu käyttöön ennen 1 päivää tammikuuta 2011, on täytettävä 1 päivänä tammikuuta 2011 tai tätä myöhemmin voimassa olleet jarrujärjestelmää koskevat tekniset vaatimukset.
Linja-autoon (M2- ja M3-luokat) saa kytkeä keskiakseliperävaunun tai kaksiakselisen varsinaisen perävaunun. 
Kuorma-autoon (N2- ja N3- luokka) saa kytkeä:
1) puoliperävaunun;
2) keskiakseliperävaunun;
3) varsinaisen perävaunun;
4) apuvaunun, jonka päälle on kytketty puoliperävaunu;
5) puoliperävaunun, jonka päälle on kytketty puoliperävaunu;
6) puoliperävaunun, johon on kytketty keskiakseliperävaunu;
7) puoliperävaunun, johon on kytketty varsinainen perävaunu;
8) puoliperävaunun, johon on kytketty apuvaunu, jonka päälle on kytketty puoliperävaunu;
9) apuvaunun, jonka päälle on kytketty puoliperävaunu, jonka päälle on kytketty puoliperävaunu;
10) puoliperävaunun, jonka päälle on kytketty puoliperävaunu, jonka päälle on kytketty puoliperävaunu;
11) puoliperävaunun, jonka päälle on kytketty puoliperävaunu, johon on kytketty keskiakseliperävaunu.
Edellä 3 momentissa tarkoitetun, kuormaamattomana yli 22,00 metrin pituisen yhdistelmän kaikissa ajoneuvoissa on oltava lukkiutumattomat jarrut. 

32 a § 
Hinattavan ajoneuvon kytkentämassa
— — — — — — — — — — — — — — — — — — — — — — — — — — — — — —
Puoliperävaunun telille kohdistuva massa saa olla enintään 1,7 kertaa vetoauton suurin tiellä yleisesti sallittu massa.

32 b §
Ajoneuvoyhdistelmän vakausvaatimus
Edellä 32 §:n 3 momentin 7-11 kohdassa tarkoitetun suurimpaan tiellä yleisesti sallittuun massaan kuormatun ajoneuvoyhdistelmän tulee mitoitukseltaan vastata yhdistelmää, jonka ISO-standardin 14791 mukaisissa ajokokeissa tai vastaavissa simuloinneissa ajonopeudella 80 kilometriä tunnissa ja kuormatilan lattiasta 1,5 metrin korkeudella olevalla kuorman painopisteellä mitattava pystykiertymäkulmanopeuden vahvistumisarvo on enintään 1,9 ja sivuttaiskiihtyvyyden vahvistumisarvo enintään 3,95. 
Kuljetuksessa tulee pitää mukana 1 momentissa säädetyn vakausvaatimuksen täyttymisen osoittamiseksi tarvittavat ajoneuvon tekniset tiedot.

33 §
Auton ja perävaunun kytkeminen
Kytkettäessä perävaunu vetoautoon on varmistauduttava siitä, että:
1) vetävän ajoneuvon ja vedettävän ajoneuvon rakenteet eivät kosketa toisiinsa tavanomaisissa ajotilanteissa;
2) kuljettaja voi nähdä auton ja perävaunun tai perävaunujen sivuille ja seurata takaa tulevaa liikennettä;
3) perävaunun tai perävaunujen jarrut ja valaisimet toimivat säännösten ja määräysten mukaisella tavalla; 
4) auton ja perävaunun tai perävaunujen paineilmajarrut on yhteensovitettu säännösten ja määräysten mukaisella tavalla.
Edellä 1 momentissa säädetyn lisäksi yli 20,00 metriä pitkässä kuorma-auton ja puoliperävaunun yhdistelmässä sekä muussa yli 28,00 metriä pitkässä ajoneuvoyhdistelmässä on oltava: 
1) epäsuoran näkemisen laitteet, joilla kuljettaja näkee koko yhdistelmän sisäkaarteen puoleisen sivun ja sen läheisen alueen 26 §:n 2 tai 3 momentin mukaisessa käännöksessä molempiin suuntiin käännyttäessä;  
2) vetoautossa kehittynyt hätäjarrutusjärjestelmä ja kaistavahtijärjestelmä; 
3) elektroninen ajonvakautusjärjestelmä ja sähköohjatut jarrut kaikissa yhdistelmän ajoneuvoissa;
4) kuljettajalla tieto kullekin yksittäiselle akselille ja telille kohdistuvasta massasta; vetoajoneuvon etuakselin osalta kuitenkin vain, jos akseli on ilmajousitettu.
Edellä 2 momentin 2 kohdassa tarkoitettua kehittynyttä hätäjarrutusjärjestelmää ja kaistavahtijärjestelmää ja 3 kohdassa tarkoitettua elektronista ajonvakautusjärjestelmää ei kuitenkaan vaadita neli- tai useampiaskeliselta autolta eikä N3G -luokan ajoneuvolta.   Elektronista ajonvakautusjärjestelmää ei myöskään vaadita kuorma-auton ja kahden puoliperävaunun yhdistelmässä. 
Kuljetuksessa tulee pitää mukana 2 momentissa säädettyjen vaatimusten täyttymisen osoittamiseksi tarvittavat ajoneuvon tekniset tiedot.
36 §
Hinattavan ajoneuvon kytkeminen moottorityökoneeseen ja maastoajoneuvoon
Moottorityökoneeseen saa kytkeä sen poltto- ja voiteluaineiden sekä työhön liittyvien varusteiden ja tarvikkeiden kuljetukseen käytettävän hinattavan ajoneuvon, matkailuperävaunun tai vastaavan hinattavan laitteen. Hinattavan ajoneuvon kytkentämassa saa olla enintään moottorityökoneen omamassan suuruinen. 
Vetotrukkina käytettävään moottorityökoneeseen saa, käytettäessä sitä satama- tai terminaalialueella tyhjien ja kuormattujen perävaunujen tai konttien siirtoon, kytkeä hinattavan ajoneuvon tai hinattavia ajoneuvoja.
Maastoajoneuvoon saa kytkeä perävaunun, jonka kytkentämassa on enintään 1,5 kertaa vetävän maastoajoneuvon omamassan suuruinen.

45 §
Tavarakuljetus
Ajoneuvoa ei saa kuormata siten, että kuorma sivusuunnassa ulottuu ajoneuvon korin tai kuormatilan ulkopuolelle. Jos ajoneuvossa ei ole kuormakoria, kuormatilassa oleva kuorma saa ylittää ajoneuvon etuakselin kohdalta mitatun leveyden enintään 0,35 metrillä. Rajoitusta ei kuitenkaan sovelleta veneen kuljetukseen. 
Kuorma saa ajoneuvolle ja ajoneuvoyhdistelmälle tiellä sallitun pituuden rajoissa ulottua ajoneuvon edessä enintään yhden metrin ja takana enintään kaksi metriä ajoneuvon uloimman osan ulkopuolelle. Jos ajoneuvoyhdistelmä ei täytä edellä 26 §:n 1 tai 2 momentin mukaista kääntyvyysvaatimusta, saa kuorma ulottua ajoneuvon takana kuitenkin enintään yhden metrin ajoneuvon uloimman osan ulkopuolelle.  Ajoneuvossa oleva kuorma saa kuitenkin aiheuttaa ajoneuvolle sallitun suurimman pituuden ylityksen takana silloin, kun ajoneuvoon on kytketty perävaunu. Lisäksi kuorma saa aiheuttaa vetoajoneuvolle sallitun suurimman pituuden ylityksen kuormaukseen ja kuorman purkuun liittyvissä lyhyissä siirroissa. Edellytyksenä suurimman sallitun pituuden ylitykselle on, että kuormaus on tehty niin, että ei muodostu riskiä vetoajoneuvossa olevan kuorman osumisesta perävaunuun eikä siinä olevaan kuormaan. Kuormaus ei muutenkaan saa aiheuttaa vaaraa liikenneturvallisuudelle.
Henkilöauton (M1-luokka) katolla kuljetettavan tavaran massa saa autolle sallittujen massojen rajoissa olla enintään 10 prosenttia auton omamassasta.
Kaksipyöräisellä polkupyörällä saa kuljettaa enintään 50 kilogrammaa tavaraa ja vähintään kolmipyöräisellä polkupyörällä 100 kilogrammaa tavaraa. Tavarankuljetukseen tarkoitetulla polkupyörällä saa henkilöiden ja tavaran yhteenlaskettu massa kuitenkin olla valmistajan salliman kokonaismassan mukainen, mutta kuitenkin enintään 250 kilogrammaa, jos tavarankuljetukseen tarkoitetun polkupyörän ja sen perävaunun hallittavuus on varmistettava ylimääräisillä pyörillä tai jarrulaitteilla taikka valmistajan muilla ratkaisuilla.
Moottorityökonetta ei saa, lukuun ottamatta 36 §:n 1 momentissa tarkoitettuja kuljetuksia perävaunulla, käyttää muihin kuin itse työpaikalla suoritettaviin, työkoneen varsinaisesta käyttötarkoituksesta johtuviin kuljetuksiin.
Kevyellä sähköajoneuvolla henkilöiden ja tavaran yhteenlaskettu massa saa olla valmistajan ilmoittaman suurimman sallitun massan mukainen, mutta kuitenkin enintään 250 kilogrammaa.
Henkilöiden ja tavaran yhteenlaskettu massa ei saa ylittää valmistajan ilmoittamaa suurinta sallittua massaa. Tavarankuljetukseen tarkoitetun ajoneuvon henkilöiden ja tavaran yhteenlaskettu massa ei kuitenkaan saa ylittää:
1) kolmipyöräisellä tavaramopolla tai tavaramopoautolla 375 kilogrammaa;
2) maantiemönkijällä ja maastomönkijällä 675 kilogrammaa;
3) hyötykolmipyörällä ja tavaranelipyörällä 1 075 kilogrammaa.

46 § 
Kuorman sijoittaminen
Kuormasta on tehtävä mahdollisimman matala yhtenäinen kokonaisuus. Kuorman painopisteen tulee olla mahdollisimman alhaalla ja lähellä ajoneuvon pituussuuntaista keskiviivaa. Useamman perävaunun ajoneuvoyhdistelmässä kuorma tulee sijoittaa mahdollisimman eteen koko yhdistelmä huomioiden. Ajoneuvoa ei saa kuormata siten, että ajoneuvon painopiste on korkeammalla kuin ajoneuvolle on teknisesti sallittu. 
Kuorma tulee mahdollisuuksien mukaan tukea tavaratilan etupäätyä vasten. Kuormassa olevien esineiden terävät osat on suunnattava taaksepäin.
Keskiakseliperävaunu on kuormattava niin, että se kohdistaa vetoajoneuvon kytkentälaitteelle alaspäin suuntautuvan voiman. Alaspäin suuntautuva voima saa olla enintään10 prosenttia perävaunun akseleille sallitusta massasta tai enintään 1 000 kilogramman massaa vastaava voima, pienemmän voimista ollessa määräävä. Alaspäin suuntautuva voima ei saa ylittää kytkettäville ajoneuvoille eikä kytkentälaitteille sallittuja voimia.

51 b §
Pitkän ajoneuvoyhdistelmän merkinnät 
Yli 15,5 metrin pituisessa kuorma-auton ja perävaunun tai perävaunujen muodostamassa ajoneuvoyhdistelmässä tulee olla E-säännön n:o 70 alkuperäistä versiota tai sitä uudempaa muutossarjaa vastaava tunnuskilpi. Vaihtoehtoisesti ajoneuvoyhdistelmässä saa olla 25 mm levein punaisin päiväloistevärillä maalatuin tai heijastavin reunuksin varustettu vähintään 0,30 m × 0,80 m mittainen kilpi, jossa on keltaisella heijastavalla pohjalla musta ajoneuvoyhdistelmän kuva, jonka alla saa olla merkintä yhdistelmän pituudesta.
Yli 18,75 metrin pituisessa kuorma-auton ja puoliperävaunun yhdistelmässä ja muussa yli 25,25 metrin pituisessa ajoneuvoyhdistelmässä tulee edellä 1 momentissa säädetyn lisäksi olla ajoneuvojen sivuilla heijastavat ääriviivamerkinnät sekä E-säännön n:o 48 6.13 kohdassa tarkoitetut vapaaehtoiset äärivalaisimet ajoneuvoyhdistelmän viimeisessä perävaunussa. 
Yli 25,25 metrin pituisessa ajoneuvoyhdistelmässä tulee olla vähintään 0,5 neliömetrin suuruinen, väriltään ja heijastuvuusominaisuudeltaan E-säännön n:o 70 vaatimusten mukainen kilpi, johon on vähintään 200 mm korkein kirjaimin merkitty sana ”PITKÄ” tai sitä vastaava ruotsin- tai englanninkielinen sana. Kilvessä saa lisäksi olla muuta kuljetuksen pituuteen liittyvää informaatiota.

52 §
Ajoneuvon ja ajoneuvoyhdistelmän hyväksyminen otettavaksi käyttöön massoja ja mittoja koskevista säännöksistä poiketen
Liikenteen turvallisuusvirasto voi myöntää yksittäiselle ajoneuvolle tai ajoneuvoyhdistelmälle poikkeuksen 20, 21, 23, 23 a, 24-26, 31, 32, 32 a ja 32 b §:n säännöksistä, jos se on tarpeen uuden tekniikan kokeilun, tuotekehityksen tai muun erityisen syyn takia. Edellytyksenä on lisäksi, että poikkeuksen myöntäminen ei vaaranna liikenneturvallisuutta eikä vääristä kilpailua. Poikkeus voidaan myöntää määräaikaisena ja siihen voidaan liittää ehtoja.
— — — — — — — — — — — — — — — — — — — — — — — — — — — — — —
Tämä asetus tulee voimaan   päivänä tammikuuta 2019.
Jos perävaunu on otettu käyttöön ennen   päivää tammikuuta 2019, sovelletaan asetuksen 22 §:ää  päivästä tammikuuta 2024 lukien.
Sen estämättä mitä asetuksen 23 §:n 1 momentissa säädetään auton ja puoliperävaunun yhdistelmän massasta, saa auton ja puoliperävaunun yhdistelmään soveltaa tämän asetuksen voimaan tullessa voimassa olleita auton ja puoliperävaunun massaa koskevia säännöksiä 31 päivään joulukuuta 2023 saakka, jos perävaunu on otettu käyttöön ennen  päivä tammikuuta 2019. 
Jos perävaunu on otettu käyttöön ennen   päivää tammikuuta 2019, tulee auton ja perävaunun tai useamman perävaunun muodostaman ajoneuvoyhdistelmän täyttää asetuksen 23 §:n 3 momentissa säädetty vaatimus vetävän ajoneuvon takimmaiselle telille ja perävaunun etummaiselle telille kohdistuvien massojen summasta   päivästä tammikuuta 2024 lukien. 
Ajoneuvoa, joka on ennen   päivää tammikuuta 2019 hyväksytty liikenteeseen asetuksen voimaan tullessa voimassa olleiden tiellä sallittujen mittojen tai massojen perusteella erikoiskuljetusajoneuvoksi, saa asetuksen voimaan tultua käyttää erikoiskuljetuksiin asetuksen voimaan tullessa voimassa olevien säännösten mukaisesti.
—————

Helsingissä päivänä kuuta 20  

